section_heading: "Čovjek u crnom"
paragraph_text: Kad je 1972. prvi puta pozvan u Bijelu kuću, iz ureda Richarda Nixona zahtijevali su da otpjeva "Okie from Muskogee" (satiričnu pjesmu Merlea Haggarda o ljudima koji preziru mlade narkomane i antiratne protestante) i "Welfare Cadillac" (pjesmu Guya Drakea koja se izruguje korisnicima zdravstvene skrbi). Cash je odbio odsvirati pjesme i umjesto toga otpjevao nekoliko ljevičarskih, politički nabijenih pjesama, uključujući "The Ballad of Ira Hayes" (o hrabrom Indijancu veteranu Drugog svjetskog rata prema kojem se odnose s prijezirom po povratku u Arizonu), te vlastite skladbe, "What is Truth?" i "Man in Black". Cash je tvrdio da je Nixonove glazbene želje odbio zbog nepoznavanja pjesama i nedostatka vremena da iste uvježba, a ne zbog političkih razloga.